CELEX: 62013TN0713
Language: hr
Date: 2013-12-30 00:00:00
Title: Predmet T-713/13: Tužba podnesena 30. prosinca 2013. — 9Flats protiv OHIM-a — Tibesoca (9flats.com)

1.3.2014   
            
            
               HR
            
            
               Službeni list Europske unije
            
            
               C 61/17
            
         Tužba podnesena 30. prosinca 2013. — 9Flats protiv OHIM-a — Tibesoca (9flats.com)
   (Predmet T-713/13)
   2014/C 61/30
   Jezik na kojem je tužba podnesena: njemački
   
      Stranke
   
   
      Tužitelj: 9Flats GmbH (Hamburg, Njemačka) (zastupnik: H. Stoffregen, Rechtsanwalt)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: Tibesoca, SL (Valencia, Španjolska)
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               poništi odluku drugog žalbenog vijeća Ureda za usklađivanje na unutarnjem tržištu (žigovi i dizajni) od 25. listopada 2013. u predmetu R 1671/2012-2;
            
         
               —
            
            
               poništi odluku Odjela za prigovore od 13. srpnja 2012. u postupku povodom prigovora br. B 1 898 686;
            
         
               —
            
            
               odbije prigovor protiv prijave žiga „9flats.com” — prijava registracije žiga Zajednice br. 9 832 635.
            
         
      Tužbeni razlozi i glavni argumenti
   
   
      Podnositelj prijave žiga Zajednice: tužitelj
   
      Predmetni žig Zajednice: verbalni žig „9flats.com” za usluge iz razreda 36, 38, 39 i 43 — prijava registracije žiga Zajednice br. 9 832 635
   
      Nositelj žiga ili znaka navedenog u postupku prigovora: Tibesoca, SL
   
      Navedeni žig ili znak: španjolski figurativni žig koji sadrži brojke i verbalne elemente „40 flats apartments” za usluge iz razreda 43; španjolski figurativni žig koji sadrži brojke i verbalne elemente „11 flats apartments” za usluge iz razreda 43; španjolski figurativni žig koji sadrži brojke i verbalni element „50 flats” za usluge iz razreda 43
   
      Odluka Odjela za prigovore: djelomično prihvaćanje prigovora
   
      Odluka žalbenog vijeća: djelomično ukidanje odluke Odjela za prigovore
   
      Tužbeni razlozi: povreda članka 8. stavka 1. točke (b) i članka 7. stavka 1. točke (c) Uredbe br. 207/2009